joelniklaus/EU_Wikipedias huggingface dataset:
Evanjelický posol spod Tatier

Evanjelicky posol spod Tatier (EPST) je časopis evanjelickej cirkvi a. v. na Slovensku. Týždenník poskytuje informácie o dianí v cirkvi, podrobnejšie sa zameriava dianím vo všetkých seniorátoch, dištriktoch a podobne.

Pôvodne založený v roku 1910 Jurom Janoškom ako evanjelické periodikum pre stredné a východné Slovensko. Na západnom Slovensku bol od roku 1893 vydávaný evanjelický časopis Stráž na Sione. Od roku 1950, kedy časopis Stráž na Sione zanikol je Evanjelický posol spod Tatier vydávaný ako vnútromisijný časopis pre celé Slovensko. Pôvodne vychádzal ako dvojtýždenník, od roku 1946 ako týždenník.

Zdroj 
 Evanjelický posol spod Tatier. In:

Externé odkazy 
 Oficiálne stránky na Facebook-u
 K 100. výročiu založenia Evanjelického posla spod Tatier, autor: Mgr. Eva Bachletová, PhD

Evanjelická cirkev na Slovensku
Kresťanské časopisy
Tranoscius
Povolanie (zamestnanie)

Povolanie (iné názvy: profesia, (trvalý) pracovný odbor, (trvalý) odbor pracovnej činnosti) je súhrn relatívne ustálených, kvalifikovane a systematicky vykonávaných činností, ktoré v značnej miere určujú spoločenské postavenie človeka. Výraz profesia zdôrazňuje, že je činnosť vykonávaná po odbornej príprave.

Povolanie predpokladá ovládanie určitých techník, pracovných operácií a manipulácií a príslušných teoretických poznatkov. Existuje niekoľko tisíc povolaní.

Základnými znakmi profesie (povolania) sú:
 rozsiahla príprava a výcvik na vykonávanie odbornej praxe;
 intelektuálny komponent;
 existenčná dôležitosť a nezastupiteľnosť.

Typickými črtami profesie sú: 
 združenosť do profesijných organizácií;
 autonómnosť práce a rozhodovania;
 služba hodnotám.

Pozri aj 
 Zamestnanie

Iné projekty

Externé odkazy 
 
 
 DOSTÁL, J. Výchova k volbe povolania. In Trendy ve vzdělávání. Olomouc: Votobia, 2008. s. 50-53. ISBN 978-80-7220-311-6.
 Povolania.sk - zoznam povolaní a zamestnaní

Sociológia
International Sydney

Sydney International (v minulosti aj Medibank International či Apia International Sydney) je profesionálny tenisový turnaj v Sydney, Austrália, každoročne usporiadaný na kurtoch s tvrdým povrchom v Sydney Olympic Park Tennis Centre v Homebush. Je súčasťou mužského okruhu ATP Tour a ženského okruhu WTA, muži aj ženy hrajú v rovnakom termíne.

Otvorené majstrovstvá Nového Južného Walesu sa po prvýkrát konali v roku 1885, je to druhý najstarší tenisový turnaj na svete po Wimbledone. Pravidelne sa hrá od roku 1935. 
Hlavným sponzorom je Medibank, rozpočet 484 750 USD pre mužov a 600 000 USD pre ženy.

Aktuálnymi víťazmi sú: 
 v dvojhre  Gilles Simon a  Li Na
 vo štvorhre   Lukáš Dlouhý /  Paul Hanley a  Iveta Benešová /  Barbora Záhlavová Strýcová

Finálové zápasy

Mužská dvojhra (od roku 1980)

Ženská dvojhra (od roku 1980)

Mužská štvorhra (od roku 1980)

Ženská štorhra (od roku 1980)

Víťazi v dvojhre pred rokom 1980

Externé odkazy 

 Oficiálna stránka turnaja
 Profil na stránkách ATP
 Profil na stránkách WTA

 
Tenisové turnaje v Austrálii
Sydney
Fermež

Fermež je upravený (sušený) ľanový olej, prípadne nariedený ľanový olej (napúšťacia fermež), používa sa na penetráciu (napúšťanie) dreva a betónu pod následné nátery farbou. 

Fermež slúži predovšetkým na napúšťanie savých podkladov, na zníženie savosti ďalších náterov a pre dobrú priľnavosť ďalších náterových vrstiev. Ako samostatný, finálny náter nie je vhodná aj keď zabraňuje prieniku vlhkosti do podkladu. Napúšťanie sa vykonáva bežnou aplikáciou - náterom, striekaním a pod.

Výroba 
Fermež sa vyrába zahrievaním ľanového oleja v medených, železných alebo alumíniových kotloch bez prístupu vzduchu, pri teplote cca  300 °C, pokiaľ nedosiahne požadovanú hustotu 0,932-0,937 a bod topenia pod 18 °C. Takto pripravená fermež schne relatívne dlho.  Pre zväčšenie vysychavosti sa pridávajú vysúšače tzv. sikatívy. 

Náhrady fermeže sa pripravujú miešaním pravej fermeže s menej kvalitnými olejmi napr. repkovým, bavlníkovým, kukuričným alebo aj z rybieho tuku (tranová fermež). Umelá fermež je zmes roztokov kolofónie, živíc, solí (hlinitých, zinočnatých, horečnatých) a mastných kyselín v benzíne alebo benzole.

Použitie 
Fermež ako prípravok sa vyrába z polotovaru ako roztok živice v liehu, benzíne, terpentínovom oleji a pod. Fermež sa používa na natieranie drevených, plechových alebo železných stavieb a stien v miestach kde sa vyskytuje veľa pár a vlhkosti. Výhodou natieranie fasád fermežou je, že fasáda je umývateľná vodou. Užíva sa aj na prípravu tlačiarenských farieb.

Rozdiel medzi čistou fermežou a napúšťacou fermežou je v tom, že napúšťacia fermež je nariedená lakovým benzínom, aby bola redšia a ľahšie penetrovala (vsakovala) do dreva.

Rastlinné oleje
Dyne:bolic

dyne:bolic je Live CD distribúcia Linuxu zameraná na multimediálnu produkciu, a je šírená so širokým spektrom 
aplikácii na úpravu audia a videa. dyne:bolic je úplne založený na slobodnom softvéri. 
Okrem nástrojov na prácu s multimédiami obsahuje aj bežné nástroje, napríklad textový procesor.

dyne:bolic dokáže ukladať užívateľské nastavenia na určenú partíciu alebo USB flash disk. Tieto dáta tiež môžu byť pre zvýšenie bezpečnosti zašifrované.

Live CD 
dyne:bolic bol od začiatku dizajnovaný ako Live CD. Nevyžaduje inštaláciu na pevný disk a automaticky sa pokúsi rozoznať väčšinu zariadení a periférii. Jeho kernel je optimalizovaný pre nízku latenciu a vysoký výkon, čo ho činí vhodným pre jeho zamýšľané využitie.

dyne:bolic nie je založený na žiadnej predtým existujúcej Live CD technológii. Základné požiadavky sú relatívne nízke: aspoň Pentium CPU a 64 MB RAM. Niektoré verzie dyne:bolic môžu byť použité na hernej konzole Xbox.

Podpora multimédií 
dyne:bolic bol tvarovaný podľa požiadaviek masmediálnych aktivistov, umelcov a tvorcov. Chce byť praktickým nástrojom pre produkciu multimédii. Umožňuje manipuláciu a vysielanie zvuku aj videam obsahuje nástroje na nahrávanie, úpravu, kódovanie a streamovanie.

Moduly
dyne:bolic je rozšíriteľný sťahovaním prídavných modulov, ako napríklad OpenOffice.org alebo vývojárske nástroje. Moduly sú ukladané do príslušného adresára pri docku alebo CD a sú automaticky integrované pri boote.

Nové možnosti 
Najnovšie verzie obsahujú viaceré nástroje na podporu clustrovania počítačov. Toto umožňuje sieti strojov správať sa ako distribuovaná sieť, ktorá dokáže pracovať ako renderovacia farma. 

Od verzie 2.0 je zlepšená Live podpora - Dyne:II je jadro, ktoré obsahuje iba základ funkcionality, a je možné ho rozširovať prídavnými modulmi a tie zahrnúť priamo do obrazu disku.
K ďalším vylepšeniam patria vylepšená podpora multiužívateľského prostredia, umožnenie ukladania užívateľských nastavení, alebo modulárne add-ony.

Pozri aj  
 Musix GNU+Linux

Externé odkazy 
 webstránka dyne:bolic 
 pure:dyne — Live CD založené na dyne:II, zamerané na spracovanie audia a videa

Linux
Slobodný softvér
Live CD
Európska cesta 442

Európska cesta 442 je medzinárodná cesta na území Česka a Slovenska.

Priebeh 
Vedie z Karlových Varov cez Ostrov, Klášterec nad Ohří, Chomutov, Most, Teplice, Děčín, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Třebovú, Mohelnice, Olomouc, Lipník nad Bečvou, Hranice, Valašské Meziříčí, Rožnov pod Radhoštěm a Bytču do Žiliny.

V úseku Karlovy Vary – Liberec vedie po českej ceste I/13, v úseku Liberec – Bumbálka po ceste I/35 (respektíve diaľnici D35), v úseku Bumbálka – Bytča po slovenskej ceste I/10 a zvyšný úsek po Žilinu vedie diaľnicou D1 a D3. Je dlhá 590 km.

Referencie

Pozri aj 
 Medzinárodná cesta

Iné projekty 

442
Fantastické zvery a ich výskyt

Fantastické zvery a ich výskyt je povinnou učebnicou na Rokforte z fiktívneho sveta Harryho Pottera. Autorkou knihy je anglická spisovateľka Joanne Rowlingová. Kniha vyšla v roku 2001. Každou kúpu prispeje čitateľ na nadáciu Comic Relief (Pomoc smiechom), ktorá bola založená roku 1985 britskými komikmi. Získané peniaze budú poslané prostredníctvom medzinárodne uznávaných organizácii Save the Children (Zachráňte deti) a Oxfam. Kniha mala obmedzený počet výtlačkov a u nás išlo z každého organizácii 10 Sk.

Ide o povinnú učebnicu pre 1. ročník Rokfortskej strednej školy čarodejníckej, ktorú napísal uznávaný biológ M.L.O.K. (Maurice Leonard Orlando Kornelius) Scamander s predslov Albusa Dumbledora a Harryho, Ronových a Hermioniných poznámok. Je potrebná k hodinám Obrany proti čiernej mágii a Starostlivosti o zázračné tvory.

Filmy
17. novembra 2016 mal premiéru rovnomenný film o fantastických zveroch. Naplánované sú aj ďalšie štyri pokračovania.

Externé odkazy 
 Comic Relief 
 Interview s autorkou o tejto knihe 

Harry Potter
Knihy z 2001
Sfilmované knihy
Musix GNU+Linux

Musix GNU+Linux je Live CD operačný systém pre procesory typu x86 založený na Knoppixe, Kanotixe a Debiane. Obsahuje zbierku softvéru na audio produkciu, grafický design, editáciu videa a základný balík všeobecných aplikácii. Zakladateľ projektu je Marcos Guglielmetti.

Musix GNU+Linux je jedna z mála distribúcii uznávaných Free Software Foundation za dôsledné dodržovanie zásad slobodného softvéru. 

Je vyvíjaný tímom ľudí z Argentíny, Španielska a Brazílie. Hlavným jazykom použitým v diskusii o vývoji a dokumentácii je španielčina; Musix má však užívateľskú komunitu v španielčine, portugalčine a angličtine.

Softvér 
Live CD systém má viac než 1359 softvérových balíčkov a beží priamo z CD/DVD bez nutnosti inštalácie na PC; je však možné ho inštalovať relatívne jednoducho, podobne ako Knoppix alebo Kanotix. Live DVD má 2279 softvérových balíčkov a podporuje 65 jazykov.

K programom patria: Rosegarden a Ardour pre hudobníkov; Inkscape pre vektorový dizajn a GIMP pre úpravu obrázkov; Cinelerra na editáciu videa a Blender na 3D animáciu.
Na Live CD je nainštalovaná aj menšia verzia KDE; Live DVD má jeho plnú verziu, podporujúcu viaceré jazyky.

Pozri aj 
 AGNULA
 dyne:bolic

Externé odkazy 
 Domovská stránka projektu
 Musix-Br brazílsky Musix tím
 Musix 1.0 R3 - stabilná verzia na Distrowatch
 Článok na Der Spiegel
 Príklady použitia
 Recenzia na Linux Journal

Distribúcie Linuxu
Borsučí potok (prítok Železného potoka)

Borsučí potok je potok na Spiši, v západnej časti okresu Gelnica. Je to ľavostranný prítok Železného potoka, meria  a je tokom VII. rádu.

Prameň 
Pramení vo Volovských vrchoch, v geomorfologickom podcelku Hnilecké vrchy, na juhovýchodnom svahu vrchu Sosničky () v nadmorskej výške cca , východne od obce Závadka.

Opis toku 
V pramennej oblasti tečie sprvu na juhozápad, potom sa na krátkom úseku stáča na juh, podteká cestu III. triedy Nálepkovo - Závadka a zľava priberá prítok z oblasti Smrečiny. Následne sa stáča, na strednom toku tečie smerom na juhozápad a južne od Závadky sa opätovne stáča severojužným smerom. Na dolnom toku preteká bralnatým úsekom na pravom brehu, vteká do intravilánu obce Nálepkovo, kde sa na jeho okraji (severozápadne od centra obce) vlieva v nadmorskej výške približne  do Železného potoka.

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Gelnica
ΜClinux

μClinux skracuje názov "MicroController Linux" a podľa oficiálnej webstránky je vyslovovaný ako "you see Linux" (teda nie so správnou výslovnosťou písmena μ). Je odnožou Linuxového kernelu pre microcontrollery bez MMU. Od verzie 2.5.46 integrovaný do hlavnej vývojovej vetvy. Projekt pokračuje vo vyvíjaní patchov a nástrojov pre microcontrollery.

Vývoj  
Pôvodne ho vytvorili D. Jeff Dionne a Kenneth Albanowski v roku 1998. Spočiatku bol cielený na Motorola Freescale DragonBall procesory na Linux kerneli 2.0.33. Po vydaní ich pôvodnej práce vznikla komunita vývojárov, rozširujúca μClinux pre novšie kernely a iné architektúry mikroprocesorov. Začiatkom roku 1999 bola pridaná podpora pre sériu procesorov Motorola Freescale ColdFire. Neskôr v tom roku tiež pribudla podpora procesorov s architektúrou ARM. 

Dnes sú k dispozícii porty pre kernely Linux 2.4 a Linux 2.6. μClinux nikdy nebol  portovaný pre kernel 2.2.

Od verzie Linux kernelu 2.5.46 boli značné časti μClinuxu začlenené do hlavnej línie kernelov. Greg Ungerer, ktorý pôvodne μClinux portoval pre ColdFire procesory, pokračoval v údržbe a snažil sa zabezpečiť podporu 2.6 kernelu. V tomto ohľade μClinux už v podstate nie je oddelenou odnožou.

Projekt pokračuje vo vyvíjaní patchov a nástrojov pre využitie Linuxu na microcontrolleroch. Podporovaných je mnoho architektúr, a je na ňom založených mnoho produktov, ako routery, DVD a mp3 prehrávače, bezpečnostné kamery alebo VoIP telefóny.

Podporované architektúry 
K momentálne podporovaným patria
 Altera NIOS
 ADI Blackfin
 ARM
 ETRAX CRIS
 Freescale (vrátane DragonBall, ColdFire, PowerQUICC a iných)
 Fujitsu FR-V
 Hitachi H8
 Intel i960
 MIPS
 NEC 
 Xilinx MicroBlaze

Súčasný stav 
Kvalita podporu je rôzna. Niektoré porty už nie sú aktívne vyvíjané. Vývoj pre niektoré architektúry sa odohral mimo komunity, väčšinou v komerčnom prostredí. Preto aj unifikované zdroje, ako napríklad uclinux.org, neposkytujú informácie o všetkých architektúrach.

V rámci projektu vznikla aj C knižnica nazvaná uClibc a "userland" (časť operačného systému, ktorá nepatrí ku kernelu). Tieto spolu môžu byť použité ako úplný operačný systém, zvaný "μClinux-dist".

Balík "μClinux-dist" obsahuje knižnice, aplikácie a nástroje. Prvýkrát bol vydaný Gregom Ungererom v roku 1999 pod menom "μClinux-coldfire". 
Utility userlandu obsahujú minimalistický HTTP server a shell. Tiež obsahuje mnohé open source balíky ako Samba a FreeS/WAN. 

Napríklad iPodLinux používa kernel μClinuxu, tak isto aj Matellom vyrábaný multimediálny prehrávač Juice Box, alebo známy port pre Nintendo DS, DSLinux, menej známy PlayStation port Runix a PlayStation Portable port.

Tiež bol použitý v miniatúrnych počítačoch Pictouxe a na Blackfine založený Minotaur BF537

Externé odkazy 
 domovská stránka μClinuxu
 ucdot - fórum pre μClinux a Embedded Linux
 The μClinux Directory
 μClinux - Príprava vývojového prostredia
 Začíname s μClinuxom

Vstavané operačné systémy
Čiernohorský potok (prítok Železného potoka)

Čiernohorský potok je krátky potok na Spiši, v západnej časti okresu Gelnica. Je to pravostranný prítok Železného potoka, meria 1,8 km a je tokom VII. rádu.

Prameň 
Pramení vo Volovských vrchoch, v geomorfologickom podcelku Knola, na VSV svahu Pálenice (1 114,8 m n. m.) v nadmorskej výške približne 945 m n. m., južne od obce Hnilčík.

Opis toku 
Potok tečie prevažne smerom na severovýchod a na strednom toku preteká osadou Čierna Hora. Na dolnom toku sa esovito ohýba, podteká cestu II. triedy č. 546 a na katastrálnom území obce Nálepkovo, ZSZ od jej centra, sa v nadmorskej výške cca 577 m n. m. vlieva do Železného potoka. Nepriberá žiadne trvalé prítoky.

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Gelnica
Hliniskový potok

Hliniskový potok je potok na Spiši, v južnej časti okresu Spišská Nová Ves. Je to pravostranný prítok Železného potoka, meria 2,8 km a je tokom VII. rádu.

Prameň 
Tečie vo Volovských vrchoch, v geomorfologickom podcelku Knola, kde pramení na SSZ svahu Javora (1 087,6 m n. m.), priamo pod sedlom Grajnár, v nadmorskej výške približne 1 015 m n. m.

Opis toku 
Od prameňa tečie najprv smerom na VSV, podteká cestu II. triedy č. 533 a pokračuje na severovýchod katastrálnym územím obce Hnilčík. Na strednom toku vytvára výrazný oblúk prehnutý na východ, stáča sa na sever a tečie západným úpätím vrchu Hlinisko (990,4 m n. m.), podľa ktorého je pomenovaný. Na dolnom toku priberá ľavostranný prítok prameniaci južne od osady Štolvek a severovýchodným smerom preteká osadou Zimná Dolina. Napokon ešte podteká cestu II. triedy č. 546 a na území obce Hnilčík ústi v nadmorskej výške cca 760 m n. m. do Železného potoka.

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Spišská Nová Ves
Žltá stena

Žltá stena (, , ) je napriek názvu veža, z ktorej spadá do Malej Studenej doliny, výrazná stena žltastej farby. Sfarbenie pochádza od zvyškov machov. K jej horolezeckej popularite okrem kolmej skaly s výberom ťažkých ciest prispieva aj blízkosť Téryho chaty.

Topografia 
Nízky vrchol v závere rebra, vybiehajúceho z Prostredného hrotu. Jeho stena je rozdelená na dve časti – severovýchodnú a severozápadnú. Lezie sa len po tej prvej, ktorá má výšku . Od masívu Prostredného hrotu ju oddeľuje štrbina za Žltou stenou.

História výstupov 
Prví, ktorí tento vrchol zliezli, boli M. Benkó, J. Déry a vodca J. Hundsdorfer st. Bolo to dňa 23. augusta 1901. V zime na jej vrchole prví stáli K. Henschová, E. Ivankó a S.K. Zaremba. Bolo to 13. apríla 1930. Na vrchol vtedy vystúpili najľahšími cestami zo Štrbiny za Žltou stenou. Problémom však ostala severná stena, o ktorej prelezení vtedy pochybovali mnohí známi horolezci, napríklad Poliaci Wiesław Stanisławski a Stanislaw Motyka. V tridsiatych rokoch 20. storočia sa pokúšali na ňu vystúpiť mnohí horolezci, ale neboli úspešní. Nakoniec sa to podarilo 19. júla 1933 Poliakom Zbigniewovi Korosadowiczovi a Wiesławovi Stanisławskému. Vystúpili cestou v jej ľavej polovici.

Stredom steny pomýšľali vystúpiť iní, počas vojnových rokov najviac sa o to pokúšal Slávo Cagašík, ale nebol úspešný. Až v dňoch 12. - 13. septembra 1943 sa mu to podarilo. Jeho spolulezcom bol Štefan Čiesla. Stenu zdolali za 13 hodín čistého času, síce kľukatou cestou, ale prostriedkom. Pamätníci rozprávali, že počas výstupu použili až 80-90 skôb. Bola to, na tú dobu, jedna z najtechnickejších ciest vo Vysokých Tatrách, ktorej prelezenie záviselo len na umelých pomôckach. Korosadowiczova cesta dlho platila za „slušný horolezecký výkon“. Cagašíkovú cestu do roku 1950 nezopakoval nik. Druhý priestup uskutočnili v lete 1950 K. Cerman a V. Mašková. V ľavej časti steny Július Parák a G. Strzebeński dňa 25. septembra 1949 urobili priamejšiu cestu ako je Korosadowiczova a aj technicky ťažšia. V snežení a fujavici 4. decembra 1949 po prvý raz v zimných podmienkach zdolali Korosadowiczovu cestu Július Parák a Arno Puškáš. V zime bola prelezená aj Cagašíková cesta Jozefom Psotkom a J. Slámom. Výstup im trval dva dni 21.-22. decembra 1956. Aj Paráková cesta sa dočkala zimného prelezenia 14. apríla 1961. Urobili ju Ivan Kulvánek a Jozef Psotka. Severná stena Žltej steny sa stala na dlhé roky „módnou stenou“. Časy prelezenia sa pomaly skracovali na niekoľko hodín. Aj dnes je vyhľadávanou a obľúbenou horolezeckou stenou.

Niekoľko zaujímavých výstupov 
 1901 Prvý výstup normálkou, M. Benkó, J. Déry a J. Hundsdorfer st.
 1943 Prvovýstup S. Cagašík a Š. Česla, VI.
 1968 Prvovýstup pilierom M. Orolin a M. Kriššák, V+ A2.

K najťažším patrí Diretissima s poľským variantom, 8-/8.

Galéria

Referencie

Iné projekty

Externé odkazy 
 Foto s nákresom ciest
 Popis a nákres normálky
 Video z lezenia Korosadowiczovou cestou
 Nákres ciest	

Dvojtisícovky na Slovensku
Vrchy Vysokých Tatier
Ráztoka (prítok Železného potoka)

Ráztoka je potok v Spiši, v južnej časti okresu Spišská Nová Ves. Je to pravostranný prítok Železného potoka, meria 2,9 km a je tokom VII. rádu.

Prameň 
Tečie vo Volovských vrchoch, v geomorfologickom podcelku Knola, kde pramení na východnom svahu vrchu Javor (1 087,6 m n. m.) v nadmorskej výške približne 1 040 m n. m.

Opis toku 
Od prameňa tečie sprvu na východ, na hornom toku vytvára výrazný oblúk prehnutý na juh a prechodne sa stáča na sever. Následne mení smer toku na severovýchod, preteká osadou Ráztoky, kde zľava priberá prítok zo severovýchodného svahu Javora a stáča sa východným smerom. Na dolnom toku sa esovito ohýba, preteká intravilánom obce Hnilčík, napokon podteká cestu II. triedy č. 546 a priamo v spomenutej obci sa v nadmorskej výške cca 629 m n. m. vlieva do Železného potoka.

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Spišská Nová Ves
Ikarus 412

Ikarus 412 je typ maďarského mestského autobusu.

Ikarus 412, jeden z variantov radu „400“, bol moderným následníkom radu „200“. Je nízkopodlažnou verziou autobusov Ikarus 415. Autobusy Ikarus 412.08A majú čelné sklo v strede predelené, zatiaľ čo Ikarusy 412.02B ho predelené nemajú. Nad čelným sklom sa nachádza LED displej. Vozidlo má 4 informačné displeje, 3 vonkajšie a 1 vnútorný. Má 3 páry dvojkrídlových dvier, pričom posledné sú zúžené. Vozidlo je nízkopodlažné, preto má motor uložený vzadu nastojato vo veži. Sedadlá majú textílne čalúnenie. Autobusy Ikarus 412.08A a Ikarus 412.02B sa od seba odlišujú v nátere, keďže Ikarus 412.02B má červeno-oranžovo-biely náter, pretože slúži postihnutým deťom. Líšia sa aj v usporiadaní sedadiel. Autobusy Ikarus 412.08A majú sedadlá usporiadané 2+2 a Ikarus 412.02B má sedadlá usporiadané 2+2, pričom v prednej časti sú sedadlá odstránené, kvôli vozíkom pre postihnuté deti.

Technické parametre vozidla 
 Dĺžka: 12000mm
 Predný/zadný previs: 2690/3080mm
 Rázvor: 6230mm
 Šírka: 2500 mm
 Výška: 2805 mm
 Výška podlahy: 350-430mm
 Vnútorná výška: 2130mm
 Šírka dvojprúdových (predných, stredných) dverí: 1360mm
 Šírka jednoprúdových (zadných) dverí: 960mm
 Obrysový priemer otáčania: 24m
 Hmotnosť vozidla: 11100kg 
 Počet miest na sedenie: 29 osôb (412.08A), 26 osôb (412.02B)
 Počet miest na státie: 75 osôb (412.08A), 76 osôb (412.02B) 
 Celková obsaditeľnosť: 104 osôb (412.08A), 102 osôb (412.02B)

Výskyt 
Vozidlá jazdia po celej Európe, hlavne v Budapešti, kde jazdia aj trolejbusy radu Ikarus 412T.

Bratislava
 Ikarus 412.02B - 1 kus (kedysi používaný pre postihnuté deti, vyradený)
 Ikarus 412.08A - 2 kusy (oba vyradené)

Karlovy Vary
 Ikarus 412.02 - 13 kusov

Děčín
 Ikarus 412.02 - 5 kusy

Tábor
 Ikarus 412.02 - 2 kusy
 Ikarus 412.03C - 2 kusy

Iné projekty

Externé odkazy 
 Autobusy Ikarus 412 v Bratislave

Autobusy Ikarus
Moorilla Hobart International

Moorilla Hobart International je ženský profesionálny tenisový turnaj, ktorý sa hrá v meste Hobart v Austrálii od roku 1994 v rámci okruhu WTA Tour, kategória WTA International Tournaments, na tvrdom povrchu.

Hlavný sponzor turnaja je Moorilla Wines.

Aktuálnymi víťazkami sú: 
 v dvojhre  Aľona Bondarenková
 vo štvorhre  Čuang Ťia-žung /  Květa Peschkeová

Výsledky finále

Dvojhra

Štvorhra

Externé odkazy 

 Oficiálne stránky
 Profil turnaja na stránke WTA

 
Tenisové turnaje v Austrálii
Tichá voda (prítok Hnilca)

Tichá voda je potok na Spiši, v západnej časti okresu Gelnica. Je to pravostranný prítok Hnilec, meria 12,6 km a je tokom VI. rádu.

Prameň 
Pramení vo Volovských vrchoch, v geomorfologickom podcelku Zlatý stôl, na severoseverozápadnom svahu Volovca (1 283,7 m n. m.) v nadmorskej výške približne 1 155 m n. m.

Opis toku 
V pramennej oblasti tečie najprv smerom na východ, následne sa stáča na severovýchod a preteká Tichovodskou dolinou. V strednej časti doliny vytvára výrazný oblúk prehnutý na východ, obteká chránené územie Polianske rašelinisko na ľavom brehu a stáča sa na sever. Potom preteká cez Tichú vodu, kde priberá pravostranný Suchý potok a tiež ľavostrannú Henclovú. Ďalej sa prechodne stáča viac na SSV, v okolí osady Zahájnica tečie znovu smerom na sever a pod osadou sa definitívne stáča na severovýchod. Tesne pred ústím ešte podteká železničnú trať Červená Skala – Margecany i cestu II. triedy č. 546. V úseku medzi Tichou Vodou a ústím sleduje tok potoka miestami zachovaná lesná železnica.

Geomorfologické celky 
 Volovské vrchy, geomorfologický podcelok Zlatý stôl

Prítoky 
 Pravostranné: krátky prítok zo severozápadného svahu Volovca, dva prítoky zo severovýchodného svahu Skaliska (1 293,1 m n. m.), prítok prameniaci južne od kóty 1 123 m, prítok zo západného svahu Žobráckej poľany (1 219 m n. m.), prítok z JJZ svahu Suchého vrchu (1 217,7 m n. m.), Suchý potok, Stredný jarok, Zadný jarok, krátky prítok zo západného úpätia Chajzárky (974,2 m n. m.), krátky prítok zo západného svahu Zmrzlého vrchu (923 m n. m.)
 Ľavostranné: prítok z JJV svahu Kečky (1 130,6 m n. m.), krátky prítok zo severovýchodného svahu Kečky, Henclová, dva prítoky zo severovýchodného svahu Brezín (1 029,0 m n. m.)

Ústie 
Do Hnilca sa vlieva na katastrálnom území obce Nálepkovo, východne od intravilánu obce a miestnej železničnej stanice, v nadmorskej výške cca 506 m n. m.

Obce 
 Henclová, katastrálne územie Tichá Voda (aj intravilánom)
 osada Zahájnica
 Nálepkovo

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Gelnica
Henclová (potok)

Henclová je potok na Spiši, v západnej časti okresu Gelnica. Je to ľavostranný prítok Tichej vody, meria 5 km a je tokom VII. rádu.

Prameň 
Pramení vo Volovských vrchoch, v geomorfologickom podcelku Zlatý stôl, na severozápadnom svahu Volovca (1 283,7 m n. m.), priamo pod sedlom Volovec, v nadmorskej výške približne 1 130 m n. m.

Opis toku 
Od prameňa tečie smerom na SSV, zľava najprv priberá prítok prameniaci severovýchodne od kóty 1 213 m n. m., potom z tej istej strany prítok prameniaci východne od kóty 1 143 m a stáča sa viac na severovýchod. Z ľavej strany následne priberá prítok z východného svahu Čertovej hole (1 245,0 m n. m.) a sprava krátky prítok zo SSV svahu Kečky (1 130,6 m n. m.). Zľava vzápätí priberá prítok z JJV úpätia Uherčíkovej (1 066 m n. m.), na krátkom úseku pokračuje smerom na sever a vteká do intravilánu obce Henclová, kde zľava priberá prítok z východného svahu Uherčíkovej. Napokon sa stáča východným smerom a na území spomenutej obce, na severnom okraji intravilánu miestnej časti Tichá Voda, sa v nadmorskej výške cca 628 m n. m. vlieva do Tichej vody.

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Gelnica
Cesta I. triedy 11 (Česko)

Cesta I. triedy 11 je česká cesta I. triedy, ktorá začína v Poděbradoch a vedie cez Hradec Králové, Třebechovice pod Orebem, Vamberk, Žamberk, Jablonné nad Orlicí, Červenou Vodu, Bludov, Šumperk, Rýmařov, Bruntál, Horní Benešov, Opavu, Ostravu, Havířov, Těrlicko a Český Těšín na hraničný priechod Mosty u Jablunkova. V úseku Český Těšín - Mosty u Jablunkova je súčasťou európskej cesty 75.

História 
Pôvodne cesta začínala v Prahe a tvorila severný ťah Praha - Hradec Králové - Ostrava - Žilina. V súvislosti s výstavbou diaľnice D11 bol pôvodný úsek cesty medzi Prahou a Poděbradmi preklasifikovaný na cestu II. triedy a prečíslovaný na II/611.

Pozri aj 
 Zoznam ciest I. triedy v Česku
 Cesta I. triedy 11 (Slovensko)

Externé odkazy 
 Cestná databanka Ostrava

1
Zana (slovenská speváčka)

Zana, vlastným menom Zuzana Slámková je slovenská speváčka z Piešťan, víťazka ceny Rádiotalent v televíznej speváckej súťaži Talent 2000. Vyštudovala Fakultu Masmediálnej komunikácie odbor Marketingová komunikácia. Po súťaži Talent 2000 sa objavila v projektoch "Dobrý anjel", "Hodina deťom". Herecké účinkovanie "Súdna sieň"-právny zástupca, "Prvé oddelenie", "Nevinní", "Orest z rodu čarodejníkov", "Dr. Ludsky". Účinkovanie v reklamách: "Funradio", "Corgoň", "Fitnes Sity", "Fio banka" (CR) a iné. 
Od roku 2002 hosťuje v divadle DINO v Hornej Strede, pod vedením bývalého herca z RND, Františka Reháka.

Diskografia

 singel „Sen“ (mp3 5,6 MB, videoklip mpg, 66 MB)
 singel „Stardust“ (mp3 3,3 MB)

Externé odkazy
 Zana na stránke Hudobný raj
 Zana stránke Supermusic
 Zana na stránke Mirec Music
 Zana na wpnky.sk

Slovenské popové speváčky
Slovenské divadelné herečky
Osobnosti z Piešťan
Stará voda (prítok Hnilca)

Stará voda je potok na Spiši, v západnej časti okresu Gelnica. Je to pravostranný prítok Hnilca, meria 11,4 km a je tokom VI. rádu.

Prameň 
Tečie vo Volovských vrchoch, v geomorfologickom podcelku Zlatý stôl, severne od kóty 1 244,5 m v hlavnom hrebeni pohoria (spojnica Volovec - Biele skaly), v nadmorskej výške cca 1 130 m n. m.

Opis toku 
Od prameňa tečie sprvu na krátkom úseku na severozápad, vytvára výrazný oblúk smerujúci na západ, potom sa stáča na východ a po pribratí Bieleho potoka na sever. Preteká Starovodskou dolinou, na strednom toku sa esovito ohýba, najprv tečie na východ a potom na severovýchod. Po pribratí Sedlového potoka sa definitívne stáča a ďalej už tečie na sever cez intravilán obce Stará Voda, kde priberá Kubovský potok. Napokon ešte podteká železničnú trať Červená Skala – Margecany i cestu II. triedy č. 546 a severne od spomenutej obce sa vlieva do Hnilca.

Geomorfologické celky 
Volovské vrchy, geomorfologický podcelok Zlatý stôl

Prítoky 
Pravostranné: Biely potok, prítok zo západného svahu Jaminy (1 241 m n. m.), Jaminský potok, prítok zo západného svahu Zlatého stola (1 322,4 m n. m.), prítok zo severovýchodného svahu Zlatého stola, Sedlový potok, prítok zo ZJZ svahu Gerniera (1 006,9 m n. m.)
Ľavostranné: krátky prítok z juhovýchodného svahu Suchého vrchu (1 217,7 m n. m.), krátky prítok zo severovýchodného svahu Suchého vrchu, Kubovský potok

Ústie 
Do Hnilca ústi na katastrálnom území obce Stará Voda, severne od jej intravilánu, v nadmorskej výške približne 487 m n. m.

Obce 
iba obec Stará Voda

Potoky na Slovensku
Povodie Hnilca
Vodné toky vo Volovských vrchoch
Vodné toky v okrese Gelnica
Carla Suárezová Navarrová

Carla Suárezová Navarrová (* 3. september 1988, Las Palmas de Gran Canaria, Španielsko) je súčasná španielska profesionálna tenistka.

Iné projekty

Externé odkazy 

 oficiálne stránky  

Narodenia v 1988
Španielski tenisti
Španielski olympionici
Tenisti na Letných olympijských hrách 2016
Gauthier de Tessieres

Gauthier de Tessieres (* 9. november 1981, Clermont-Ferrand, Francúzsko) je francúzsky lyžiar. Špecializuje sa najmä na obrovský slalom, kde dosiahol aj svoj najlepší výsledok vo Svetovom pohári, keď vo francúzskom Val-d’Isère skončil tretí.

Externé odkazy

 Oficiálna stránka 

Francúzski alpskí lyžiari
Osobnosti z Clermont-Ferrandu
Alberto Tomba

Alberto Tomba (* 19. december 1966, San Lazzaro di Saven, Taliansko) je bývaly taliansky lyžiar, ktorý sa špecializoval na slalom a obrovský slalom. Celkovo štartoval v 153 pretekoch Svetového pohára, z ktorých 50 vyhral a 88x skončil na pódiu.

Umiestnenie vo Svetovom pohári

Externé odkazy 
 
 
 Oficiálne stránky  

Talianski alpskí lyžiari
Talianski olympijskí víťazi
Talianski strieborní olympijskí medailisti
Majstri sveta v alpskom lyžovaní
Prostredný Mengusovský štít

Prostredný Mengusovský štít () je pohraničný štít v hlavnom hrebeni Vysokých Tatier. Z troch Mengusovských štítov je najnižší, ale najťažšie dostupný.

Horolezecky je zaujímavá exponovaná hrebeňovka so zlaňovaním z ihiel, aj obe steny – v severovýchodnej majú svoje prvovýstupy napr. bratia Komarnicki a J. Kukuczka, v juhozápadnej okrem prvovýstupcov aj W. Stanislawski.

Topografia 
Od Východného Mengusovského štítu ho oddeľuje Mengusovské sedlo, ktoré je turisticky prístupné z Poľska (kedysi bolo aj od nás poza Veľké Hincovo pleso). Od Veľkého Mengusovského štítu ho delí Vyšné Mengusovské sedlo. Má tri vrcholy, hlavný je severozápadný, ktorý má uťatú vežu v smere na východ. V severozápadnom hrebeni sa nachádzajú dve ihly – Malá a Veľká Mengusovská ihla. Na severovýchod do Mengusovského kotla, nazývaného Bańdzioch, spadá 370 metrovou stenou. Na našej strane juhozápadnú stenu pretína šikmá Prostredná Mengusovská lávka, stúpajúca vľavo hore - časť normálky, .

Galéria

Referencie 
 A. Puškáš, Vysoké Tatry – horolezecký sprievodca, monografia, VII. diel, Šport 1981.

Iné projekty

Externé odkazy 
 Na Summitpost.org
 Popis podľa Andrášiho	
 Mapa
 Popis vrchu a túr v poľštine

Dvojtisícovky na Slovensku
Vrchy Vysokých Tatier
Vrchy v Poľsku
OpenNet Iniciatíva

OpenNet Iniciatíva je spoločný projekt, ktorého cieľom je monitoring praktík internetového filtrovania a kontroly jednotlivými štátmi. Projekt používa množstvo technologických prostriedkov, tak isto ako medzinárodnú sieť vyšetrovateľov, na zistenie rozsahu a povahy vládami riadeného programu na filtrovanie Internetu. Na programe sa podieľajú akademické inštitúcie, medzi ktoré patrí Citizen Lab v Centre pre Medzinárodné Štúdie, Univerzita v Toronte, Centrum Berkman pre Internet & Spoločnosť na Univerzite Harvard, Advanced Network Research Group na Cambridge Bezpečnostnom Programe, Universita Cambridge, a Oxford Internetový Inštitút, Univerzita Oxford.

Metódy 
Na testovanie a dokumentáciu internetovej cenzúry v danej krajine používa ONI niekoľko metód.
 Rozvoj a nasadenie sady technických nástrojov a kľúčových metodológií na štúdium internetového filtrovania a kontroly;
 Tvorbu priestoru medzi sieťou miestnych zástancov a výskumníkov;
 Pokročilé štúdie objasňujúce súčasné a budúce trendy a smery v praktikách filtrovania a kontroly a ich dopady na domáce a medzinárodné právo a vládne režimy.

Hlavný výskumníci ONI 
Hlavný výskumníci ONI sú:

 Ronald Deibert: Riaditeľ, The Citizen Lab, Centrum pre Medzinárodné Štúdie Munk, Univerzita Toronto
 John Palfrey: Výkonný riaditeľ, Centrum Berkman pre Internet & Spoločnosť, Harvard Právna Škola
 Rafal Rohozinski: Riaditeľ, Advanced Network Research Group, Cambridge Bezpečnostný Program, Univerzita Cambridge
 Jonathan Zittrain: Profesor Internetového Dozoru a Regulácie, Univerzita Oxford

Hlavné Úspechy

Psiphon 
Psiphon je riešenie na obchádzanie cenzúry, ktoré užívateľom umožňuje prístup k blokovaným stránkam v krajinách, kde je Internet blokovaný. Psiphon umožňuje bežnému osobnému počítaču tváriť sa ako osobný proxy server, ktorý umožňuje administrátorovi zadať užívateľské meno a heslo, ktoré je obratom dané niekomu v krajine, kde prevláda cenzúra Internetu, takže užívatelia v danej krajine sú schopný bezpečného a necenzurovaného pripojenia na Internet.

Správa o Výskume Cenzúry 
Zo strany ONI existuje množstvo štúdií, ktoré ukazujú, aká častá je internetová cenzúra v niektorých krajinách alebo regiónoch. Témy rozoberané v týchto štúdiách pokrývajú oblasti od zavedených softvérov alebo riešení konkrétnych skupín na cenzúru Internetu, aké druhy obsahu sú blokované (politický, pornografický alebo iný).

Access Denied 
ONI publikovalu svoju prvú knihu, ACCESS DENIED: The Practice and Politics of Internet Filtering, vydanú cez MIT Press v r. 2008.

Referencie

Pozri aj 
 Internet cenzúra

Externé odkazy 
 OpenNet Initiative
 Professor Ronald Deibert - Ronald Deibert
 Professor John Palfrey - John Palfrey
 Rafal Rohozinski - Rafal Rohozinski
 Jonathan Zittrain - Jonathan Zittrain
 Wanabehuman on OpenNet Initiative conference May 2007

Internet
Nokia 6220 classic

Nokia 6220 classic je smartphone s operačným systémom Symbian (nespájať s modelom Nokia 6220, čo je zastaraný mobilný telefón od Nokie).

Je novším modelom Nokie 6120 classic ale tento model je funkciovo omnoho bohatší. Je typický oblými tvarmi. Nevýhodou je konštrukcia z plastov a pri silnejšiom stlačení počuť nepríjemné zvuky. Ako prvé si všimnete 5,0 megapixelový fotoaparát s xenónovym bleskom.

Funkcie 
 HSDPA-3.6M/384k / WCDMA-900/2100 / DTM EGPRS-850/900/1800/1900 triedy 11A/32B
 GPS navigácia s Assisted GPS
 Symbian OS 9.3 s rozhraním S60 3rd Edition.
 Druhá predná kamera pre videohovory (CIF+ rozlíšenie).
  konektor pre dodávané slúchadlá.
 Micro USB konektor.
 Bluetooth vrzia 2.0 s profilom A2DP.
 MicroSD SDHC slot.
 Stereo FM rádio s podporou Visual Radio a RDS.
 Prehrávač hudby podporuje formáty MP3, M4A, eAAC+, RealAudio 7,8,10, and WMA.
 5,0 megapixelový fotoaparát s Automatickým zaostrovaním, objektívom Carl Zeiss a xenónovým bleskom.
 Nahrávanie videa VGA 640×480, 30 fps.
 Podporuje video formáty H.264/MPEG-4 AVC, H.263, RealVideo 7,8,9/10.
 Java MIDP 2.1

Referencie

Iné projekty

Externé odkazy 
 Nokia Device Details
 Video recenzia Nokie 6220 Classic

Mobilné telefóny Nokia
GPS navigačné prístroje
Mucinózny cystadenokarcinóm vaječníkov

Mucinózny alebo hlienotvorný cystadenóm vaječníkov je zhubný nádor ženských pohlavných žliaz. Postihuje ženy najmä v čase alebo po menopauze; vyššiemu riziku vzniku sú vystavené ženy, ktoré nikdy nerodili, staršie rodičky, ženy s neskorým prechodom do menopauzy a včasným menarché, s rodinným výskytom zhubných nádorov endometria, prsníka alebo hrubého čreva. Jeho zhubnosť a úmrtnosť naň je vysoká.

K najčastejším príznakom patrí zväčšovanie brucha, bolesti v oblasti panvy, anémia a kachexia. Typickým laboratórnym nálezom je vysoká hodnota onkomarkeru CA-125.

Tento typ nádora sa najčastejšie šíri priamym prerastaním do okolia alebo rozsevom po pobrušnici, dochádza však pomerne často i k šíreniu lymfatickými cestami (panvové a retroperitoneálne lymfatické uzliny) alebo hematogénne (pečeň a pľúca).

Metódou prvej voľby pre určenie rozsahu, účinnosti liečby a recidívy ochorenia je CT. To zobrazí solídno-cystickú nádorovú masu vyrastajúcu z oblasti adnex alebo vaječníkov. Cysty sú obyčajne nepravidelné, početné, s hrubými septami a solídnou zložkou, ktorá sa po podaní kontrastnej látky nehomogénne sýti. Priame prerastanie do okolitých orgánov je časté, rovnako ako nález ascites|ascitu, ktorý je zväčša následkom prítomnosti metastáz na pobrušnici (v čase diagnózy až u 70% prípadov), aj keď ony samotné nemusia byť viditeľné.

Pri sonografickom vyšetrení sa zobrazí multilokulárna cysticko-solídna masa vyrastajúca z oblasti adnex. Cystické časti nádora majú rôznu echogenitu v závislosti od jeho zloženia (tekutina, hlien - mucín, krv).

Zdroje 

 AuntMinnie.com
 Brant, Webb, Major. Fundamentals of Body CT, 3. vydanie, 2006. 236-238.
 Jeong, YY et al: Imaging evaluation of ovarian masses. Radiographics. 20:1445-70, 2000.

Nádory vaječníkov
Rádiológia ženského pohlavného systému
Daniel Tammet

Daniel Paul Tammet (* 31. január 1979, Londýn, Spojené kráľovstvo) je britský spisovateľ a autistický savant s mimoriadnym nadaním na matematiku a cudzie jazyky. Narodil sa ako prvé z deviatich detí rodičov pracujúcej triedy v Londýne. Vo svojich memoároch, Born on a Blue Day: Inside the Extraordinary Mind of an Autistic Savant (Narodený v modrú stredu: Vo výnimočnej mysli autistického génia), hovorí ako epilepsia, synestézia a Aspergerov syndróm hlboko ovplyvnili jeho detstvo.

Číslo pí 
Tammet je držiteľom Európskeho rekordu v zapamätaní si Ludolfovho čísla () a jeho opätovnej reprodukcii. Akcia sa uskutočnila 14. marca 2004, t. j. v Deň pí, v Múzeu histórie vedy v Oxforde.  Tammet počas piatich hodín a deviatich minút odrecitoval číslo  na 22 514 desatinných miest. Sponzorské príspevky vyzbierané počas akcie boli venované National Society for Epilepsy (NSE).

Jazyky 
Tammet údajne v súčasnej dobe ovláda minimálne jedenásť jazykov: angličtinu, francúzštinu, fínčinu, nemčinu, španielčinu, litovčinu, rumunčinu, estónčinu, waleštinu a esperanto. Jedenásty jazyk, islandčinu, sa naučil za 7 dní, po ktorých vystúpil v tamojšej televízii a bavil sa s moderátormi o podstate jeho schopností, autizme a ďalších témach.

Slovenské preklady 
TAMMET Daniel. Narodený v modrú stredu: Vo výnimočnej mysli autistického génia, Žilina : Absynt, 2020. ISBN 978-80-8203-175-4.

Dielo  
 Embracing the Wide Sky  (2009) 
 Thinking in Numbers  (2012)
 Mishenka  (2016) - román napísaný vo francúzštine
 Every Word is a Bird We Teach to Sing  (2017)
 Portraits  (2018) - poézia 
 Fragments de paradis  (2020) - napísané vo francúzštine
 How to be Normal  (2020)

Referencie

Iné projekty

Externé odkazy
 Oficiálne stránky
 Brainman program z The Science Channel
 reportáž o Danielovi Tammetovi
 rozhovor s Danielom Tammetom v rádiu NPR dňa 15.1.2007
 rozhovor s Danielom Tammetom dňa 12.1.2009

Britskí spisovatelia
Autisti
Osobnosti z Londýna
Ján Dudáš

doc. Ing. Ján Dudáš, DrSc. (* 15. január 1946, Veličná) je vysokoškolský pedagóg na Technickej univerzite v Košiciach a biografista. Založil Občianske združenie Oravapis na zachovanie kultúrnych hodnôt.

Dielo 
 2002 - Literárno- kultúrny cestopis Oravy 2
 2008 - Oravci vo vede a technike
 2011 - Absurdity vysokých škôl a inteligencie na Slovensku: Z vývoja európskych vysokých škôl, vedy a inteligencie.
 2017 - Lexikón menej známych a mätúcich sekulárnych a náboženských pojmov
 2019 - Slovník aktuálnych pojmov a výrokov - Fakty absentujúce v učebniciach a v hlavnopr(ú)dových médiách

Popieranie holokaustu 

Dudáš je trestne stíhaný vo veci „zločinu výroby extrémistického materiálu, zločinu rozširovania extrémistického materiálu a prečinu popierania a schvaľovania holokaustu“. Dudáš napísal otvorený list riaditeľovi Múzea holokaustu v Seredi, v ktorom sa vyjadril, že "pojem holokaust v Seredi je mytológia v rozpore so skutočnosťou" a "skutočné utrpenie židov i nežidov reprezentuje vedecké dielo Germara Rudolfa, Prednášky o holokauste". Germar Rudolf je nemecký chemik, odsúdený popierač holokaustu. 15. marca 2007 ho Mannheimský súd odsúdil na dva a pol roka za podnecovanie k nenávisti, znevažovanie mŕtvych a ohováranie. ''Prednášky o holokauste'' mu skonfiškovali a zničili. Taktiež prišiel o €21,000 - zisk z predaja tejto knihy.

Referencie

Externé odkazy 
 http://people.tuke.sk/jan.dudas

Slovenskí vysokoškolskí pedagógovia
Vyučujúci na Technickej univerzite v Košiciach
Osobnosti z Veličnej
Karel Vágner

Karel Vágner (* 22. marec 1942, Praha) je český kontrabasista, basgitarista, textár, hudobný producent , skladateľ, spevák, kapelník a podnikateľ.

Karel Vágner patrí medzi zakladateľov vydavateľskej firmy Multisonic. Je majiteľom dvoch  nahrávacích štúdií a bývalý hoteliér. Z minulosti je známy najmä ako úspešný kapelník. Spolupracoval napríklad s českou speváčkou Hanou Zagorovou, so speváckou dvojicou Stanislavom Hložkom a Petrom Kotvaldom alebo s gitaristom Lubomírom Brabcom. V minulosti tiež krátko pôsobil v známej českej country kapele Greenhorns.

Známe piesne 
 „Hej mistře basů“ s Hanou Zagorovou
 „Abilene“ so skupinou Greenhorns
 „Blizzard" se skupinou Greenhorns

Známe piesne - autor hudby 
 „Holky z naší školky“
 „Usnul nám,spí“ 
 „Evropo, Evropo...“ (záverečná pieseň filmovej trilógie Slunce, seno..., spev - Karel Černoch, autor textu:?)

Hudobné skladby (výber) 
 1980 Než zapadne - (hudba:Karel Vágner a Peter Hanzely)
 1981 Neztrať úsměv - (hudba:Karel Vágner a Peter Hanzely)

Diskografia 
Okrem albumov na ktorých je uvedený ako autor hudby mu vyšli aj tieto albumy:
 1983 Duhová víla - Přátelská setkání 3, Karel Vágner se svým orchestrem - Supraphon, LP
 1985 In The New Mood, VOX - Karel Vagner Group - Supraphon/Artia, LP
 1987 SingingThatHappySong, VOX - Karel Vagner Group - Supraphon/Artia, LP
 1988 Dny jdou - Supraphon, LP
 1989 Jambo Karla Vágnera -  Supraphon, LP
 1988 Transformations - Lubomír Brabec a Karel Vágner - Supraphon, LP
 1990 Transformations 2 - Lubomír Brabec a Karel Vágner - Supraphon
 1993 Christmas Transformations - Lubomír Brabec a Karel Vágner - Multisonic, CD
 1997 V pohodě - Multisonic, CD
 2007 My jsme kluci vočkovaný Olšanem - Jan Vyčítal & Karel Vágner - Multisonic, CD
 2008 65 + 65 = 130 - Jan Vyčítal & Karel Vágner - Multisonic, DVD

Literatúra 
 Přemysl Veverka: Karel Vágner-nejen mistr basů, Multisonic (ISBN	80-900212-0-4), Moraviapress (ISBN 80-86181-26-X) v roku 1999,

Zdroj

Externé odkazy 
 Životopis.osobnosti.cz
 České filmové nebe - cfn.cz
 Filmová databáze - fdb.cz

Českí kontrabasisti
Českí basgitaristi
Českí hudobní skladatelia
Českí podnikatelia
Východný Mengusovský štít

Východný Mengusovský štít () je pohraničný štít v hlavnom hrebeni Vysokých Tatier. Je najľahšie dostupný z troch Mengusovských štítov, vedie naň niekoľko ciest nízkej obťažnosti – len v sprievode horského vodcu. Je to štvrtý najvyšší štít v Poľsku.

Horolezecky sa využívajú obe steny: severná – poľská aj juhozápadná – slovenská. Poľský názov štítu pochádza od Čierneho plesa. Uvádzaný prvý výstup je len prvý presne zaznamenaný výstup, poľskí horskí vodcovia chodili na štít už v druhej polovici 19. storočia. Jeden prvovýstup z našej strany vznikol pri pátraní Horskej služby po nezvestných v r. 1966.

Topografia 
Najvýchodnejší z Mengusovských štítov delí od Hincovej veže Východné Mengusovské sedlo, od Prostredného Mengusovského štítu Mengusovské sedlo – dostupné po značke z Poľska (kedysi aj z našej strany). V spodnej časti jeho severnej steny sa nachádza vysunutá Kazalnica Mengusovská, významný horolezecký pojem. V juhozápadnom hrebeni, kúsok nad Mengusovským sedlom sa týči vežička nazývaná Chlapík, odtiaľ poľský názov sedla Mięguszowiecka Przełęcz pod Chłopkiem.

Galéria

Referencie 
 A. Puškáš, Vysoké Tatry – horolezecký sprievodca, monografia, VII. diel, Šport 1981.

Iné projekty

Externé odkazy 
 Na Summitpost.org
 Popis podľa Andrášiho
 Popis a nákresy túr
 Skialpiniznus

Dvojtisícovky na Slovensku
Vrchy Vysokých Tatier
Vrchy v Poľsku
ARPANET

Advanced Research Projects Agency Network (ARPANET) bola počítačová sieť, predchodca dnešného Internetu, ktorú vytvorila výskumná agentúra ARPA (dnes DARPA) v roku 1969 s cieľom prepojiť počítače bez centrálneho bodu, tak aby mohli výskumníci efektívnejšie spolupracovať Bola to prvá funkčná sieť na princípe prepínania paketov. 

Agentúra ARPA (Advanced Research Project Agency), patriaca pod United States Department of Defense mala za cieľ urýchliť technologický vývoj v Spojených štátoch. V roku 29. októbra 1969 sa uskutočnil prvý prenos medzi dvoma IMP uzlami cez prenajatú telefónnu sieť. V decembri 1969 už existovali štyri uzly. V operačnom stave bola sieť až v roku 1975, keď sa sieť otvorila aj pre ostatných používateľov. 

Sieť ARPANET ako prvá implementovala v roku 1983 balík internetových protokolov (TCP/IP), ktorý je dnes základom internetu.

Z prevádzky bola sieť vyradená 28. februára 1990.

Referencie 

Počítačové siete
Dejiny internetu
Bukasový masív

Bukasový masív je slovenská hudobná skupina, založená v roku 1984. Skupina pochádza z Modry a je charakteristická hudobnou tvorbou v osobitom dialekte.

Známe piesne 
 „U zubára“
 „Až nám Rusi zavrú ropu“ – z roku 1990
 „Lítam s táčkama“
 „Juanita Bananna“
 "Linka z Pezinka

Zakladajúci členovia 
 Imrich Dugovič
 Andrej Pavlík 
 Dušan Hubek

Súčasní členovia 
 Imrich Dugovič – slide gitara, ac. gitara, sólový spev , autor textov
 Branislav Dugovič – el. basa, klarinet, zbor
 Milan Konfráter – sólová el. gitara, zbor
 Milan Šimkovič – bicie nástroje, zbor

Bývalí členovia 
 Gabika Ozaniaková-Grausová - spev
 Táňa Šimonovičová-Durgalová - husle
 Milan Fleishacker - mandolína
 Peter-Dolfy Krištofík - kontrabas  1984
 Andrej Pavlík - kl.gitara a sólový spev  1984
 Jano Ponka Duban - gitara
 Stanislav  Jurikovič - bicie
 Róbert Neuzser - gitara
 Vilo Petrakovič - bicie
 Palo – Lajko Ochaba - bendžo, sólový spev, autor textov
 Miloš Bartoš - zvuk 1985
 Dušan Hubek - kl.gitara 1984
 Miro Kern - klavesy
 Jindro Kratochvíl - zvuk 1984
 Juraj Halabala - gitara
 Juraj Ščibráni - 
 Erik Siegel -
 Jaroslav Ozaniak - kontrabas, basgitara
 Pavol Čaputa -
 Pavol Moravčík - doprovodná ac. gitara, trúbka, zbor
Miroslav Malinovský - gitara

Diskografia 
 1990 Nuda pláž – Opus, LP
 1991 Black and White – Opus
 1992 $lovensko – Škvrna Records (reedícia v roku 2006 – Závodsky)
 1993 Juanita Banana – Škvrna Records (reedícia v roku 2006 – Závodsky)
 1995 Modra – Škvrna Records (reedícia v roku 2006 – Závodsky)
 1998 Nič nám neni svaté – Underground DUGO studio
 2000 Ventil kvality – Závodsky

Iné 
 2007 3. narodeniny VLAKY.NET - VLAKY.NET, DVD (hudba vo filmu)

Referencie

Externé odkazy 
 Oficiálna webstránka
 Stránky na facebook-u
 Časopis CFT,Country folk trampská hudba - cft.sk Dvoj-DVD 3. narodeniny VLAKY.NET

Slovenské hudobné skupiny
Hudobné skupiny z 1984
TEDOM L12

TEDOM L 12 je model českého, čiastočne nízkopodlažného autobusu, ktorý od roku 2007 vyrába třebíčska spoločnosť TEDOM. TEDOM L12 je predovšetkým linkový autobus, ktorý nemusí byť 100% nízkopodlažný a tak využíva tzv. low entry koncepcie (nízkopodlažný je priestor od predných ku stredným dverám vrátane).

Konštrukcia 

Konstrukčne je TEDOM L 12 odvodený od plne nízkopodlažného mestského modelu TEDOM C 12. S ním sa prakticky zhoduje predná, nízkopodlažná časť (340 mm nad vozovkou) autobusu po druhé dvere, umiestnené približne uprostred dĺžky vozidla. Zadná časť vozidla je prístupná po dvoch schodoch. TEDOM L12 je linkový dvojnápravový autobus so samonosnou karosériou. Rám karosérie je zvarený z tenkostenných uzavrených profilov z nerezovej oceli. Opláštenie je vytvorené z hliníkových plechov, čelá vozidla a strecha sú vyrobené zo sklolaminátu. Interiér je tepelne izolovaný rohožou s hliníkovou fóliou. Tvrdené okenné sklá sú do karosérie vlepené. Pre vstup a výstup cestujúcích slúžia dvoje dvojkrídlové, elektropneumaticky ovládané dvere na pravej bočnici, pričom oboje ústia do nízkopodlažného priestoru. Motor a prevodovka sú umiestnené pod podlahou v zadnej, vysokopodlažnej časti autobusu. Tri plynové bomby (každá o objeme 320 l) pre CNG sú umiestnené na streche v prednej časti voza. V ponuke výrobcu je i dieselová verzia s označením C 12 D, jej výroba sa však v najbližšej dobe neplánuje.

Výroba a prevádzka 

Prvé dva autobusy typu L 12 boli vyrobené v roku 2007, jeden z nich bol prvýkrát predstavený na Autosalóne v Nitre na jeseň toho roku. Druhý prototyp, spolu so sériovým vozom z roku 2008 (bol vystavený na brnianskom Autotecu 2008), zakúpila spoločnosť Znojemská autobusová doprava PSOTA.

Externé odkazy 

 Informáce na stránkách výrobcu
 Fotogaléria

Autobusy TEDOM